Ванг Шу

Ванг Шу (кинески : 王澍), (, ) — меѓународно признат кинески архитект кој живее и работи во Хангџоу, Џеџјианг,Кина, каде што е и декан на Архитектонскиот факултет при Кинеската академија на уметностите; добитник на престижната Прицкерова награда за архитектура.The Pritzker Architecture Prize 2012 Laureate  Пристапено на 23 септември 2013
лево|мини| Музеј на уметност, Нингбо (2005)
лево|мини| Музеј Нингбо, Нингбо (2008)
мини| Павилјон Ningbo Tengtou за Expo 2010, Шангај

 Животопис 
Ванг Шу е роден во Урумчи, главниот град на Ујгурската автономна покраина Шјинџјианг, каде што неговата мајка, библиотекарка, и покрај Културната револуција (1966–76), го охрабрувала да чита што е можно повеќе.Xu Wenwen, Honored architect goes his own way , Shanghaidaily, 9. ožujka 2012.  Пристапено на 23 септември 2013 Како компромис помеѓу неговата желба да студира уметност и желбата на неговите родители да студираат инженерство, Ванг Шу решил да студира архитектура на Технолошкиот институт Нанџјинг (сега Југоисточен универзитет), каде што дипломирал во 1988 година.The Pritzker Architecture Prize 2012 Laureate  Пристапено на 23 септември 2013

Иако живеел во Урумчи и Пекинг, Ванг Шу решил да се насели во Хангџоу поради пределот и богатата уметничка традиција. Таму работел за Академијата за ликовни уметности Џеџјианг (сега Кинеска академија на уметностите) и во 1990 година го изработил својот прв проект, Младинскиот центар во малото блиско гратче Хаининг.The Pritzker Architecture Prize 2012 Laureate  Пристапено на 23 септември 2013 Сепак, следеле многу години без проекти, во кои неговата сопруга, исто така архитектка, Лу Вен, заработувала за живот на семејствотоXu Wenwen, Honored architect goes his own way , Shanghaidaily, 9. ožujka 2012.  Пристапено на 23 септември 2013 во нивното заедничко претпријатие што го нарекле „Аматерско архитектонско студио“. Ванг Шу го искористил ова време за понатамошен професионален развој и докторирал на Универзитетот Тонџи во Шангај во 2000 година. Истата година, станал професор на Кинеската академија на уметностите во Хангџоу, каде што станал раководител на Одделот за архитектура во 2003 година и декан на факултетот во 2007 година.

Оттогаш, проектирал бројни згради кои добиле награди и светски признанија. Неговото најголемо признание дошло во 2012 година кога ја добил престижната Прицкерова награда за архитектура за неговата „единствена способностза призивање на минатото без непосредно цитирање на историјата“ и затоа што неговото дело е „безвременско, длабоко вкоренето во неговиот универзален контекст“.The Pritzker Architecture Prize 2012 Jury citation  Пристапено на 23 септември 2013

 Дела 
Во 2000 година, Ванг ја проектирал библиотеката на колеџот Венџенг на Универзитетот Суохоу, за што ја освоил наградата за кинеска архитектура во 2004 година. Исто така, неговите пет згради изградени низ градот Нингбо ја освоиле наградата за одржливи згради Холсим во 2005 година, неговите станови во вертикален двор во Хангџоу биле номинирани за Меѓународната награда за високи згради, а Музејот Нингбо во 2008 година, со својата фасада од рециклирани тули (што ја одразува неговата историска околина), ја освоила највисоката архитектонска награда во Кина, наградата Лу Бан во 2009 година.宁波博物馆获国内建筑业最高荣誉"鲁班奖 (Ningbo Museum osvojio Lu Ban nagradu), Ningbo News, 10. studenog 2009.  Пристапено на 23 септември 2013

 Времеследен список на познати дела 
 1990 - Младински центар, Хаининг, Џеџјианг, Кина
 2000 - Библиотека Венџенг, Универзитет Соохоу, Суџоу, Џјиангсу, Кина
 2001 – 05 - Уметнички музеј Нингбо, Џеџјианг, Кина
 2002 – 07 - Апартмани со вертикален двор, Хангжу, Жеџијанг, Кина
 2003. Куќата на Санхе, Нанџјинг, Џиангсу, Кина
 2003 – 06 Керамичка куќа, Џјинхуа, Џеџјианг, Кина
 2003 – 2006 Пет расфрлани згради, Нингбо, Џеџјианг, Кина
 2003 – 08 - Музеј Нингбо, Нингбо, Џеџјианг, Кина
 2006 - Градина од плочки, Венециско биенале за архитектура, Венеција, Италија
 2007 – 09 - Реновирање на улицата „Џонгшан Стар Град“, Хангџоу, Џеџјианг, Кина
 2010 - Павилјон Нингбо Тенгто за Експо 2010, Шангај, Кина

 Наводи 

 Надворешни врски 

 Images of selected works at Pritzker Prize
 Thorsten Botz-Bornstein: "WANG Shu and the Possibilities of Critical Regionalism in Chinese Architecture" in The Nordic Journal of Architectural Research, 1, 2009, 4–17.

Категорија:Кинески уметници
Категорија:Добитници на Прицкеровата награда
Категорија:Кинески научници
Категорија:Постмодерни архитекти
Категорија:Статии со мртви надворешни врски